Metsas käisime. Pääsküla rabarajal. Nimelt on mõte seal nädala lõpus lapse sünnipäevapidu pidada. Laps ise keeldub kategooriliselt igasugustest skaiparkidest ja muudest traditsioonilistest sünnipäevadest. Isegi klassikaaslaste sünnipäevadele tuleb viimasel ajal suisa sundida - pidavat olema ühesugused "mõttetud peod".  Nii ma siis palusingi oma sõbrannasid tiim  moodustada ja ühiselt appi tulla, et Notsule see "erilisest erilisem" pidu valmis toota.    Mets (loe: raba äär) on alles väga lumine. Kraavi tänaval, seal, kust rabaraja metsasele otsale sissepääs, pole isegi lõhna sellest, et kevad läheneks. Lund on suisa kaelani :) Järgmiseks pühapäevaks see veeks ei sula kui just troopiline tsüklon ei saabu. Aga sellest lumejamast ei ole miskit, arvas mu sõbranna nr 1. Kummikud leiduvad kapis ehk igal lapsel ja meie poolt on ports kelkusid lisaks.    Kirjutasin esmase aja- ja tegevuskava kokku ning töösse läääääks! Lapsel hakkasid silmad särama kui selgus, et tulebki "päris eriline sünnipäevapidu" :)